બૉલીવુડમાં 'દબંગ' ફિલ્મથી પોતાની કારકિર્દીની શરૂઆત કરનારી 'શૉટગન બેબી' સોનાક્ષી સિન્હાને એક મોટી મુઝવણ સતાવી રહી છે અને એ છે તેને ઘરેથી જ બધું મળી જાય છે, તેવામાં તેને મળનારી સેલરીને ખર્ચ કરવાની તેને જરૂર પડતી નથી. સોનાક્ષી પણ વિચારે છે કે અન્ય લોકોની જેમ તે પણ પોતાના પૈસાનો ખર્ચ કરે પરંતુ સોનાક્ષીને ના તો સમય મળે છે અને ના તો તેને એવા કોઇ શોખ છે કે જેના પર તે પૈસા ખર્ચ કરી શકે. એથી પણ વધું તે તેના મિત્રો સાથે લેટ નાઇટ પાર્ટીઝ પણ નથી કરી શકતી, કારણ કે ઘરે મોડું આવવાની તેને પરવાનગી નથી. તેવામાં સોનાક્ષી શું કરે અને ફિલ્મોમાંથી મળનારી મોટી રકમને ક્યાં ખર્ચ કરે.